Tekkar imir tenna-as : - Ihi, a bu yedmimmen a bu yedrimmen a mmi,tella yiwet tesԑa xuya-s tṛeba-t-id ami meqqar, tezweğ-as .Ruḥen ad zedmen, yanegma-s tuffa timellalin n yezrem weltma-s tufa timellalin n tsekurt, tuɣal tbeddel-as-tent ,d talwest-nni i yeččan timellalin-nni n yezrem , tuɣal tenna-as i wargaz-is : « atan s tadist i tella »tԑawed-as-d akk akken i tella, nettat mkul awal ad as-tinni a bu yedmimmen a bu yedrimmen a mmi, umbaԑd xuya-s ad teseblaԑ-it tegnit, ad as-d-teqqar netta teseblaԑ-it armi itt-id-tekffa, umbaԑd imiren ami i tezzi ɣur-s teṭṭef di tamart-is tennaas : -Baba xuya ԑzizen , ẓriɣ kečč d xuya ur ruḥaɣ ara akk ɣer yexxamen n medden, s axxam n xuya i d-ruḥeɣ arriɣ kan iman-iw d taԑeṭṭart la tettraɣ, tura dayen semḥeɣ-ak semḥeɣ-ak ayen iyi-txedmeḍ, dɣa yeqqim-d imiren awri akki d tamart n xuya-s.